10. ΑΠΟΦΑΣΙΣ ΥΠΟΥΡΓΟΥ ΕΡΓΑΣΙΑΣ Αριθ. 80389/Ι.540 της 14/27 Νοεμ. 1963 (ΦΕΚ Β' 529) Περί υποχρεωτικής υπαγωγής των Συνταξιούχων του Ταμείου Συντάξεων Προσωπικού Αθηναϊκών Εφημερίδων, εις την ασφάλισιν του Ι.Κ.Α. δια τον κλάδον παροχών Ασθενείας και Μητρότητος. Έχοντες υπ’ όψει: 1.Τας διατάξεις του άρθρ. 2 του Ν.Δ. 4104/60 περί τροποποιήσεως και συμπληρώσεως της νομοθεσίας περί Κοινωνικών Ασφαλίσεων και άλλων τινών Οργανωτικών και διοικητικών διατάξεων. 2.Την υπ’ αριθ. 312/22.7.63 απόφασιν του Διοικητικού Συμβουλίου του Ιδρύματος Κοινωνικών Ασφαλίσεων. 3.Την υπ’ αριθ. 32/24.12.62 απόφασιν του Διοικητικού Συμβουλίου του Ταμείου Συντάξεων Προσωπικού Αθηναϊκών Εφημερίδων, αποφασίζομεν: Όπως εις την ασφάλισιν του Ιδρύματος Κοινωνικών Ασφαλίσεων δια τον Κλάδον Παροχών Ασθενείας και Μητρότητος υπαχθούν υποχρεωτικώς, οι συνταξιούχοι του Ταμείου Συντάξεων Προσωπικού Αθηναϊκών Εφημερίδων οι μη καταλαμβανόμενοι υπό του εδαφ. γ' της παρ. 1 του άρθρ. 6 του Α.Ν. 1846/51 ως αντικατεστάθη δια του άρθρ. 2 Ν.Δ. 4104/60, μη καλυπτόμενοι δε δια τον περί ου πρόκειται Κλάδον ασφαλίσεως υπό ετέρου Ταμείου. Το Ταμείον Συντάξεων Προσωπικού Αθηναϊκών Εφημερίδων υποχρεούται όπως παρακρατή κατά μήνα εκ των συντάξεων των συνταξιούχων του την βαρύνουσαν τούτου εισφοράν και να αποδίδη ομού μετά της βαρυνούσης τούτο τοιαύτης, εις το Ίδρυμα Κοινωνικών Ασφαλίσεων, εντός της υπό των διατάξεων της παρ. 2 του άρθρ. 26 του Α.Ν. 1846/51 οριζομένης προθεσμίας. . 